Nagmerrie laat glo man stiefkind vermoor
"Ek was lief vir die kind. Ek sou haar nooit aspris leed aandoen nie."
FRANCISTOWN. – 'n Nagmerrie het glo 'n man sy stiefkind laat vermoor. Só het die hof hierdie week gehoor toe Motlatsi Khoto (47) sy onbeëdigde getuienis afgelê het.
LEES OOK: Ma van twee vind uit sy het terminale kanker na man se dood
Stiefkind tydens nagmerrie vermoor
Hy word van moord en verkragting op sy stiefdogter, Metlha Sibanda (9), aangekla. Sy is glo op 17 Januarie 2018 verkrag en verwurg.
Khoto, 'n voormalige vliegtuigwagter by die Burgerlugvaartowerheid van Botswana (CAAB), het voor regter Bengbame Sechele beweer hy het die aand van die voorval 'n nagmerrie gehad van 'n man wat hom aanval.
Begrawe liggaam by rivier
"Ek het vir Unami probeer bel om te sê haar dogter is by my, maar die oproep het nie deurgegaan nie. Sy het my gestop toe ek op pad was huis toe en gevra of sy kon saamgaan.
"Sy het daardie aand langs my op die bed geslaap omdat sy gewoond was om saam met my en haar ma op dieselfde bed te slaap. Terwyl ons geslaap het, het ek 'n nagmerrie gehad van 'n man wat my aanval. In die droom het ek myself verdedig deur hom te wurg."
Khoto het voortgegaan om te sê toe hy wakker word, was Sibanda dood. Hy het nie geweet wat om te doen nie en het haar liggaam na die Shashe-rivier geneem en haar daar begrawe.
Het haar nie verkrag nie
Hy hou ook vol hy het haar nie verkrag nie.
Beide die staats- en verdedigingsraad sal op 8 September 2021 finale voorleggings oor die saak maak.